Document ID: 32011D0783

ROZHODNUTIE RADY 2011/783/SZBP
z 1. decembra 2011,
ktorým sa mení a dopĺňa rozhodnutie 2010/413/SZBP o reštriktívnych opatreniach voči Iránu
RADA EURÓPSKEJ ÚNIE,
so zreteľom na Zmluvu o Európskej únii, a najmä na jej článok 29,
so zreteľom na rozhodnutie Rady 2010/413/SZBP z 26. júla 2010 o reštriktívnych opatreniach voči Iránu (1), a najmä na jeho článok 23 ods. 2,
keďže:
(1)
Rada 26. júla 2010 prijala rozhodnutie 2010/413/SZBP o reštriktívnych opatreniach voči Iránu.
(2)
Rada vykonala úplné preskúmanie zoznamu osôb a subjektov uvedeného v prílohe II k rozhodnutiu 2010/413/SZBP, na ktoré sa vzťahuje článok 19 ods. 1 písm. b) a článok 20 ods. 1 písm. b) uvedeného rozhodnutia. Pri preskúmaní zohľadnila pripomienky, ktoré jej predložili dotknuté strany.
(3)
Rada dospela k názoru, že na osoby a subjekty uvedené na zozname v prílohe II k rozhodnutiu Rady 2010/413/SZBP by sa naďalej mali uplatňovať osobitné reštriktívne opatrenia ustanovené v uvedenom rozhodnutí.
(4)
Rada tiež dospela k presvedčeniu, že záznamy o určitých subjektoch uvedených v prílohe II k rozhodnutiu 2010/413/SZBP by sa mali zmeniť a doplniť.
(5)
Okrem toho vzhľadom na pretrvávajúce obavy z rozširovania iránskeho jadrového programu a programu balistických rakiet, ktoré Európska rada vyjadrila 23. októbra 2011, by sa na zoznam osôb a subjektov, na ktoré sa vzťahujú reštriktívne opatrenia, uvedený v prílohe II k rozhodnutiu 2010/413/SZBP mali doplniť ďalšie osoby a subjekty.
(6)
Zoznam osôb a subjektov podľa článku 19 ods. 1 písm. b) a článku 20 ods. 1 písm. b) rozhodnutia 2010/413/SZBP by sa mal preto zodpovedajúcim spôsobom aktualizovať,
PRIJALA TOTO ROZHODNUTIE:
Článok 1
Príloha II k rozhodnutiu 2010/413/SZBP sa mení a dopĺňa tak, ako sa uvádza v prílohe k tomuto rozhodnutiu.
Článok 2
Toto rozhodnutie nadobúda účinnosť dňom jeho prijatia.
V Bruseli 1. decembra 2011

Labels: 18
5